Divadlo Romathan , Štefánikova 4, 040 01 Košice, v súlade s § 5 zákona č. 552/2003 Z.z. o výkone práce vo verejnom záujme v znení neskorších predpisov, vyhlasuje výberové konanie na obsadenie pracovnej pozície: ekonóm - účtovník

**I. Základné informácie pre záujemcov**

* Košický samosprávny kraj je zriaďovateľom rozpočtovej organizácie Divadlo Romathan, Štefánikova 4, 040 01 Košice
* Názov pracovného miesta:   „ekonóm“.
* Popis pracovných činnosti: komplexné zabezpečovanie prác na úseku rozpočtovania a  financovania, komplexné vedenie účtovníctva rozpočtovej organizácie.
* Termín nástupu: 1. 4. 2020
* Miesto výkonu práce: Divadlo Romathan, Štefánikova 4, 040 01 Košice
* Výška funkčného platu je určená podľa zákona č. 553/2003 Z.z. (8. platová trieda) tarifný plat min. 814,50 €, zvýšený o započítanú prax, príplatok za riadenie a osobný príplatok.

**II. Požadované kvalifikačné a odborné predpoklady**

* Vysokoškolské vzdelanie II. stupňa v odbore účtovníctvo, ekonomika.
* Pokročilá úroveň práce s PC (Word, Excel, Outlook, PowerPoint, Internet).
* Znalosť programu SAP a IVES (Win PaM)
* Znalosť právnych noriem v znení neskorších predpisov:
	+ zákon č. 431/2002 Z.z  o účtovníctve,
	+ opatrenie MF SR č. 16786/2007-31, ktorým sa ustanovujú podrobnosti o postupoch účtovania a rámcovej účtovnej osnove pre rozpočtové organizácie, príspevkové organizácie, štátne fondy, obce a vyššie územné celky,
	+ zákon č. 523/2004 Z.z. o rozpočtových pravidlách verejnej správy,
	+ zákon č. 357/2015 Z.z. o finančnej kontrole a audite,
	+ zákon č. 291/2002 Z.z. o štátnej pokladnici,
	+ zákon č. 343/2015 Z,z, o verejnom obstarávaní,
* Minimálne 3 ročná prax v požadovanom odbore.

**III. Iné kritéria a požiadavky**

* Riadiace, komunikačné a organizačné schopnosti.
* Spôsobilosť na právne úkony v plnom rozsahu.
* Zdravotná spôsobilosť.
* Bezúhonnosť.
* Dôveryhodnosť, dôslednosť, zodpovednosť, spoľahlivosť a samostatnosť.

**IV. Zoznam požadovaných dokladov**

* Písomná žiadosť o zaradenie do výberového konania.
* Profesijný životopis s prehľadom odbornej praxe.
* Kópie dokladov o dosiahnutom vzdelaní.
* Doklad o bezúhonnosti (výpis z registra trestov nie starší ako 3  mesiace).
* Čestné vyhlásenie o zdravotnej spôsobilosti a o spôsobilosti na právne úkony v plnom rozsahu.
* Písomný súhlas uchádzača na použitie osobných údajov pre potreby výberového konania podľa zákona č. 18/2018 Z.z. o ochrane osobných údajov v platnom  znení.

**V. Stručný opis spôsobu vykonania výberového konania**

Výberovým konaním sa overujú odborné znalosti uchádzača, verbálny prejav, rýchlosť uvažovania a osobnostné predpoklady. Výberové konanie pozostáva z ústnej časti (prezentácia profesijného životopisu a odpovede na otázky členov výberovej komisie).

**VI. Lehota na podanie žiadosti o zaradenie do výberového konania**

Požadované doklady musia byť doručené v obálke s označením „Výberové konanie – neotvárať“ s uvedením adresy odosielateľa  tak, aby boli doručené najneskôr dňa 29. 2 2020 do 11.00 hod. na adresu: Divadlo Romathan, Štefánikova 4, 040 01 Košice.

**VII. Termín a miesto uskutočnenia výberového konania**

Uchádzača, ktorý splnil požiadavky podľa bodu II., III. a IV., výberová komisia písomne pozve na výberové konanie najmenej 7 dní pred jeho začatím s uvedením  dátumu, miesta a hodiny výberového konania.